Hara laht

Hara laht (varem ka Papilaht) on laht Põhja-Eestis Juminda ja Pärispea poolsaare vahel.

Lahe kaguosa rannikul asub Loksa linn. Samas asub ka Loksa sadam ja suubub lahte Valgejõgi.

Lahe lõunaosas suubub merre Lohja oja.

Juminda poolsaare juures asub väike Hara saar. Saare ja mandriosa vahele jääb Hara salm, mille ääres asub Hara sadam. Okupatsiooniperioodil kasutas Suurpea mereväebaas seda allveelaevasadamana, kus demagnetiseeriti laevu. Poolsaare põhjaosas asuvad ka Naskali laht ja Sagu laht, mis on mõlemad Hara lahe osad. Naskali lahe juures ulatub lahte Tapurla neem, kus asub Tapurla sadam. Samas lähedal asuvad ka Tapurla karid.

Pärispea poolsaare põhjaosas asub Odakivi laht, mille lõunaosas paikneb Odakivi rändrahn. Samal poolsaarel asub ka Suurpea küla, kus asub väike Suurpea sadam.

Vaata ka
Hara (Kuusalu)
Suurpea

Viited

Kategooria:Kuusalu vald
Kategooria:Lahemaa rahvuspark
Kategooria:Eesti lahed
Kategooria:Soome lahe lahed